CELEX: 62017TN0361
Language: da
Date: 2017-06-06 00:00:00
Title: Sag T-361/17: Sag anlagt den 6. juni 2017 — Eco-Bat Technologies m.fl. mod Kommissionen

25.9.2017   
            
            
               DA
            
            
               Den Europæiske Unions Tidende
            
            
               C 318/13
            
         Sag anlagt den 6. juni 2017 — Eco-Bat Technologies m.fl. mod Kommissionen
   (Sag T-361/17)
   (2017/C 318/18)
   Processprog: engelsk
   
      Parter
   
   
      Sagsøgere: Eco-Bat Technologies Ltd (Matlock, Det Forenede Kongerige), Berzelius Metall GmbH (Braubach, Tyskland) og Société Traitements Chimiques des Métaux (STCM) (Bazoches-les-Gallerandes, Frankrig) (ved M. Brealey, QC, og advokaterne I. Vandenborre og S. Dionnet)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Artikel 2, stk. 1, litra b), i Kommissionens afgørelse C(2017) 900 final, som ændret den 6. april 2017 ved afgørelse C(2017)2223 final af 6. april 2017, i sag AT.40018 — genvinding af bilbatterier, annulleres, den bøde, som er pålagt sagsøgeren, nedsættes, idet der tages hensyn til den repræsentative købsværdi under overtrædelsesperioden og den korrekte varighed af sagsøgerens deltagelse i overtrædelsen i Frankrig, og den forhøjelse på 10 %, som er foretaget i henhold til punkt 37 i retningslinjerne vedrørende bøder (1), annulleres.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat syv anbringender.
   
               1.
            
            
               Første anbringende om, at Kommissionen har tilsidesat princippet om god forvaltningsskik og sagsøgerens ret til forsvar ved at vurdere, at værdien af sagsøgerens erhvervelser skal anvendes som grundlag for bødeberegningen for første gang i den anfægtede afgørelse.
            
         
               2.
            
            
               Andet anbringende om, at Kommissionen har tilsidesat proportionalitetsprincippet ved at anvende værdien af sagsøgerens erhvervelser i 2011 som reference i forbindelse med beregningen af bøden.
            
         
               3.
            
            
               Tredje anbringende om, at Kommissionen har tilsidesat princippet om personligt ansvar, ligebehandlingsprincippet, proportionalitetsprincippet og begrundelsespligten ved at undlade at tage hensyn til sagsøgerens mere begrænsede medvirken i kartellets i Frankrig.
            
         
               4.
            
            
               Fjerde anbringende om, at Kommissionen har tilsidesat begrundelsespligten, retssikkerhedsprincippet og princippet om beskyttelse af berettigede forventninger ved at undlade at give en tilstrækkelig begrundelse for at anvende retningslinjernes punkt 37 og den nøjagtige bødeforhøjelse, der blev foretaget.
            
         
               5.
            
            
               Femte anbringende om, at Kommissionen har tilsidesat proportionalitetsprincippet og ligebehandlingsprincippet ved at behandle købskarteller og salgskarteller forskelligt.
            
         
               6.
            
            
               Sjette anbringende om, at Kommissionen har tilsidesat sagsøgerens ret til forsvar ved at anvende en bødeforhøjelse i henhold til retningslinjernes punkt 37 uden at henvise hertil i klagepunktsmeddelelsen og ved at undlade at udstede en supplerende klagepunktmeddelelse samt afholde en ny høring.
            
         
               7.
            
            
               Syvende anbringende om, at Kommissionen har tilsidesat princippet om god forvaltningsskik ved at undlade at meddele sin intention om at anvende retningslinjernes punkt 37 på et tidligere stadie af den administrative procedure.
            
         
      (1)  Retningslinjerne for beregningen af bøder efter artikel 23, stk. 2, litra a), i forordning nr. 1/2003 (EUT 2006, C 210, s. 2).